கேள்வி: பருத்தித்துறை சமர் (2007) - முன்னுரை பற்றி நீங்கள் என்ன அறிந்துள்ளீர்கள்?
பதில்: கடற்புலிகள் என்பவர்கள் தமிழீழ விடுதலைப் புலிகளின் கடற்படைப் பிரிவாகும். அவர்கள் 2009 வரை தங்கள் மக்களின் விடுதலைக்காக இலங்கை கடற்படைக்கு எதிராக போராடினர். போர்க் காலப்பகுதியில் இருதரப்பினரும் பல திறந்தவெளி, கடற் பகுதிகளில் மோதல்களில் ஈடுப்பட்டனர். இதில் மிகவும் குறிப்பிடத்தக்க மோதல்கள் பருத்தித்துறை (யாழ்ப்பாணம்) மற்றும் திருக்கோணமலை நகரத்திற்கு இடையே நீர்வழிப்பாதையில் நடைபெற்றன. போரின் ஒரு காலக் கட்டத்தில் புலிகள் நகரை தங்கள் கட்டுப்பாட்டில் வைத்திருந்தனர். அதனால் அந்த கடற்பாதையில் அடிக்கடி சென்று வந்ததால் பல மோதல்கள் நடந்தன. அப்போது எஸ்எல்என்எஸ் சூரயா மற்றும் எஸ்எல்என்எஸ் ரணசுரு போன்ற கடற்படை இலக்குகள் மீது தாக்குதல்களை நடத்தினர். இதற்கு முன்பு பருத்தித்துறை சமர் (2006) நடந்தது. அப்போது 700 பேர் கொண்ட கடற்படை துருப்புப் போக்குவரத்துக் கப்பலுக்குத் துணையாக ரோந்துப் படகுகள் சென்றன. அப்போது கடற்புலிகளின் ரோந்துப் படகுகள் கடற்படையின் போக்குவரத்துக் கப்பலை மூழ்கடிக்கும் நோக்கில் தற்கொலைத் தாக்குதல் நடத்த முயன்றபோது ஒரு சமர் நடந்தது. இறுதியில் லெப்டினன்ட் கமாண்டர் எதிரிசிங்க தனது ரோந்துப் படகுடன் தற்கொலைப் படகை மோதச் செய்ததன் மூலம் தாக்குதல் முயற்சி முறியடிக்கப்பட்டது. இதனால் தற்கொலைப் படகில் வெடிப்பு ஏற்பட்டது. பின்னர் புலிகளின் எஞ்சிய படகுகள் பின்வாங்கின.
கேள்வி: பருத்தித்துறை சமர் (2007) - 2008 இல் பின்விளைவு பற்றி நீங்கள் என்ன அறிந்துள்ளீர்கள்?
பதில்: அடுத்த ஆண்டு 2008 நவம்பரில், பருத்தித்துறை கடற்கரையில் கடற்படைக் கப்பல்கள் குழுவிற்கு அருகாமையில், வெடிக்க முயன்ற தற்கொலைப் படகு மீது சீப் பெட்டி ஆபிசர் கே.ஜி. சாந்தா, தனது ரோந்துப் படகை மோதியதில், அவர் இறந்தார். இந்த தாக்குதல் வெற்றிகரமாக முறியடிக்கப்பட்டதால் சாந்தாவுக்கு இலங்கை இராணுவத்தின் உயரிய விருதான பரம வீர விபூஷணாய விருது வழங்கப்பட்டது. எவ்வாறாயினும், இரண்டு கடற்படைக் கப்பல்களை வெற்றிகரமாக மூழ்கடித்ததாக விடுதலைப் புலிகள் கூறிய நிலையில் இந்த தகவல் சர்ச்சைக்குரியது.